बिटिआर ओनसोलाव गोजोन, खौसेथि आरो जौगाथायखौ दाफुंनायनि थांखिजों रायजो-राजाफोरनो बाथ्रा होबोनाय बादियै सम आरो थासारिजों गोरोबनानै सानसेनि उनाव सानसे मोनफ्रोमबो बिथिङावनो प्रमद बर’आ दैदेननाय बिटिसि खुंथायखौ खामानि मावनायखौ नुनो मोनगासिनो दं । बिटिआर हालामाव थानाय मोनफ्रोमबो जायगानि थासारि, जेंना-जेंसि, सुबिदा- असुबिदा बायदिखौ नायगिदिंनानै रायजो राजाफोरनिफ्राय सुलाद लानानै बिटिसिनि मावफुंगिरि सोद्रोमा राकेश ब्रह्मआ जौगाथायनि खामानिखौ मावनो सिगां लांबाय थानायखौ नुनो मोनदों।